***ПРИЛОЖЕНИЕ №5***

**ДОГОВОР**

**№ .…..…………/……..…2017г.**

На основание Протокол №…………../……...2017г. изготвен във връзка със Заповед №………../……….2017г. за проведена обществена поръчка по реда на **чл.20, ал.3, т.2 от ЗОП**, чрез **СЪБИРАНЕ НА ОФЕРТИ С ОБЯВА** за възлагане на **Доставка с Предмет**: **„Доставка на Превозно средство за пътна поддръжка за нуждите на Общинско предприятия „Чистота и поддържане на общинската инфраструктура““** и на основание чл. 194, ал. 1 от Закона за обществените поръчки (ЗОП), се подписа настоящия договор между:

1. СТРАНИ ПО ДОГОВОРА

**Община Пещера**, със седалище и адрес на управление  **гр. Пещера, ул. „Дойранска епопея“ №17,** БУЛСТАТ 000351750, представлявана от **Николай Йорданов Зайчев** – **кмет на община Пещера** и Кръстина Стоянова Андреева – директор на дирекция „ФСД“, наричани по-долу за краткост “**ВЪЗЛОЖИТЕЛ**” и

…………………........, със седалище и адрес на управление:................................................., с ЕИК по БУЛСТАТ …………….. [за чуждестранно лице - съответната идентификация съгласно националното законодателство на държавата, в която лицето е установено], представлявано от ........................... - ............................... [длъжност на представляващия], наричан по-долу за краткост ИЗПЪЛНИТЕЛ (*Когато участникът е обединение, текстът се допълва, като изрично се посочва че ИЗПЪЛНИТЕЛЯТ е обединение и се изписват данните за всеки участник в него. Допълва се и лицето, което в съответствие с документа, с който е създадено обединението, и с офертата, има представителна власт да подпише Договора*).

1. ПРЕДМЕТ НА ДОГОВОРА
   1. **ал.1** **Възложителят** възлага, а **Изпълнителят** приема да извърши срещу възнаграждение доставка с предмет: **„Доставка на Превозно средство за пътна поддръжка за нуждите на Общинско предприятия „Чистота и поддържане на общинската инфраструктура““**
   2. **ал.1** Изпълнението на съответните доставки, предмет на договора, съгласно **ОБЩИЯ ТЕРМИНОЛОГИЧЕН РЕЧНИК, СВЪРЗАН С ОБЩЕСТВЕНИТЕ ПОРЪЧКИ** попадат в **Код и наименование по CPV**, както следва: **34144400-2: Превозни средства за пътна поддръжка.**
      1. ИЗПЪЛНИТЕЛЯТ извършва доставката, предмет на договора в срока, съгласно **чл. 7, ал. 1, т. 1 от настоящия договор.**
   3. **ал.1** Резултатите от изпълнението на предмета на договора ще се доказват с Протокол по **чл. 20** без забележки.
2. ЦЕНА НА ДОГОВОРА
   1. **ал.1 ЦЕНАТА ЗА ИЗПЪЛНЕНИЕ НА ДОГОВОРА е: …………лв. без ДДС и ……………лв. с ДДС.**
      1. Цената, посочена в офертата на ИЗПЪЛНИТЕЛЯ, която е неразделна част от настоящия договор е фиксирана/крайна за доставката, предмет на изпълнение на Договора, и не подлежи на промяна, освен ако промяната не се изразява в намаляване на договорената цена в интерес на ВЪЗЛОЖИТЕЛЯ;
      2. Възложителят изплаща уговорената цена само за действително изпълнена доставка, която отговаря на техническите изисквания на Възложителя и е съответно приета по надлежния ред, удостоверено с подписан двустранен протокол по **чл. 20 без забележки.**
      3. Всички разходи по предоставяне на доставката, предмет на настоящия договор, в това число и такси и разноски по регистрация на автомобила /дължими данъци, нотариални такси, екотакси и др./ са за сметка на Изпълнителя.
3. ПЛАЩАНИЯ
   1. **ал.1** Плащанията по този договор се извършват по банков път, в български лева;
   2. **ал.1** Възложителят извършва плащане, в срок до 30 (тридесет) календарни дни**, когато са изпълнение следните условия: 1-Изпълнена е доставката и има изготвени съответните приемо-предавателни протоколи; 2-приемо-предавателните протоколи са подписани от страна на Възложителя, че са приети без забележки; 3-Предоставена е фактура оригинал за съответно изпълнената заявка и 4 – прехвърлена е собствеността на превозното средство.** 
      1. В първичният счетоводен документ (фактура) следва да бъде записано, че съответния разход е извършен съответно за доставка/и на: **34144400-2: Превозни средства за пътна поддръжка**.
4. СРОК НА ИЗПЪЛНЕНИЕ
   1. **ал.1** Този договор влиза в сила от датата, на която е подписан от страните.
5. Срокът за доставка е до **………… календарни дни**. Срокът започва да тече от датата на подписването на Договора. И е до датата на приемане на доставката с протокол.
6. Срок за реакция (подмяна и/или отремонтиране) в случай на рекламация в гаранционния срок е до ……………….. календарни дни.
7. Гаранционен срок за гаранционна отговорност е до ………………месеца, считано от датата на прехвърляне на собствеността на превозното средство.
   * 1. Мястото на изпълнение на поръчката е гр. Пещера, община Пещера, ремонтна база на общинско предприятие „Чистота и поддържане на общинската инфраструктура“, ул. „Димитър Горов” №16.
     2. Доставеното превозно средство, трябва да отговаря на всички действащи нормативни документи на Българското законодателство, Европейски директиви, регламенти и правила към датата на доставка.
     3. ИЗПЪЛНИТЕЛЯ по настоящия договор следва да поеме всички разходи за сертификация на МПС и издаване на „Удостоверение за индивидуално одобряване на ново превозно средство” от Изпълнителна агенция„ Автомобилна администрация” на база на което се регистрира в КАТ, след което се подписва съответния протокол.
8. ПРАВА И ЗАДЪЛЖЕНИЯ НА ВЪЗЛОЖИТЕЛЯ.
   1. **ал.1** ВЪЗЛОЖИТЕЛЯТ се задължава:
9. Да заплати на ИЗПЪЛНИТЕЛЯ дължимото му по настоящия договор възнаграждение за извършената доставка в размер, при условия и в срокове съгласно настоящия договор;
10. При подписване на настоящия договор да определи длъжностно лице, което да извършва контрол по изпълнението му и да подписва съответните протокол/и, свързани с изпълнението на настоящия договор, за което уведомява ИЗПЪЛНИТЕЛЯ;
11. Да уведомява писмено, по факс и/или e-mail ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в 24-часов срок от датата на узнаване.
    1. **ал.1** ВЪЗЛОЖИТЕЛЯТ има право:
12. Да иска от ИЗПЪЛНИТЕЛЯ да изпълнява в срок, без отклонение от уговореното и без недостатъци, доставката - предмет на договора, в съответствие със срока за изпълнение;
13. Да откаже приемането на извършената доставка при непълно или неточно изпълнение или съществено забавяне изпълнението на договора;
14. Да получава информация от ИЗПЪЛНИТЕЛЯ за хода на изпълнение на съответната доставка, както и да осъществява цялостен и непрекъснат контрол относно качество във всеки момент от изпълнението на договора, без с това да пречи на  ИЗПЪЛНИТЕЛЯ;
15. Да изисква информация за хода на изпълнението по предмета на договора, като има право да дава задължителни предписания на ИЗПЪЛНИТЕЛЯ, доколкото не пречат на неговата оперативна самостоятелност и не излизат извън рамките на настоящия договор;
16. Да получи всички необходими документи за изпълнените от ИЗПЪЛНИТЕЛЯ дейности в изпълнение на настоящия договор.
17. Да не подпише приемо-предавателен протокол и да не утвърди разходите, ако при приемане на доставката има неотговарящи параметри от Техническото предложение на участника или в същото са открити технически неизправности и недостатъци, ВЪЗЛОЖИТЕЛЯТ не отговаря за утвърждаване на разходите и не подписва приемо-предавателен протокол.
18. ПРАВА И ЗАДЪЛЖЕНИЯ НА ИЗПЪЛНИТЕЛЯ.
    1. **ал.1** ИЗПЪЛНИТЕЛЯТ се задължава:
19. Да изпълнява възложената работа, предмет на настоящия договор качествено, при спазване на уговорените в **чл. 7, ал. 1** от договора срокове, в съответствие с изискванията на ВЪЗЛОЖИТЕЛЯ;
20. Да не предоставя документи и информация на трети лица относно изпълнението на договора, както и да не използва информация, станала му известна при изпълнение на задълженията му по настоящия договор;
21. Да информира ВЪЗЛОЖИТЕЛЯ за възникнали проблеми при изпълнението на предмета на настоящия договор и за предприетите мерки относно тяхното разрешаване;
22. Да извърши доставката, предмет на настоящия договор, като поеме всички разходи по организирането и транспортирането й до ремонтна база на общинско предприятие „Чистота и поддържане на общинската инфраструктура“ гр. Пещера, находяща се на адрес: гр. Пещера, ул. „Димитър Горов” №16.
23. Да заплати всички такси и разноски по прехвърляне на собствеността на автомобила /дължими данъци, нотариални такси, екотакси и др./.
24. Да предаде на ВЪЗЛОЖИТЕЛЯ съпътстващите доставката документи, необходими за по-нататъшното й ползване по предназначение, като сертификати, разрешителни, инструкции, съпътстващите й документи за извършване на регистрация на МПС, съгласно ЗДП и Наредба № I-45/24.03.2000г. за регистриране, отчета и пускане в движение на МПС и други.
25. Да предаде на ВЪЗЛОЖИТЕЛЯ превозното средство, предмет на настоящия договор, съгласно техническите спецификации, неразделна част от настоящия договор, като транспортното средство следва да се прехвърли на ВЪЗЛОЖИТЕЛЯ необременено с тежести или вещни права в полза на трети лица, финансови институции или други подобни.
26. Да следи изпълнението на договора и да предаде на ВЪЗЛОЖИТЕЛЯ всички необходими документи, изготвени и придобити във връзка с изпълнение на задълженията по настоящия договор;
27. Да определи свой представител, който да присъства при приемането, предаването и прегледа на дейността, предмет на настоящия договор.
28. Да извършва гаранционно обслужване в предложения гаранционен срок.
    1. **ал.1** ИЗПЪЛНИТЕЛЯТ има право:
       * 1. При пълно, качествено и точно изпълнение на задълженията си да получи уговореното възнаграждение в посочените срокове и при определените в договора условия;
         2. Да иска съдействие от ВЪЗЛОЖИТЕЛЯ за нормално осъществяване на дейността си при и/или по повод изпълнението на настоящия договор;
         3. Да ползва необходимата му информация, свързана с дейността по договора, и да изисква в разумен срок предоставянето на допълнителна информация, необходима за изпълнението на задълженията му по настоящия договор.
29. НЕПРЕДВИДЕНИ ОБСТОЯТЕЛСТВА
    1. **ал.1** Страните по настоящия договор не дължат обезщетение за претърпени вреди и загуби в случай, че последните са причинени от следните обстоятелства:
       * 1. „Непредвидени обстоятелства“ по смисъла на §2, т. 27 от ДР на ЗОП са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.
         2. „Изключителни обстоятелства“ по смисъла на §2, т. 17 от ДР на ЗОП са обстоятелства, предизвикани от непредвидими за възложителя събития, като природно бедствие, авария или катастрофа, както и други, които увреждат, непосредствено застрашават или могат да доведат до последващо възникване на опасност за живота или здравето на хората, за околната среда, за обществения ред, за националната сигурност, за отбраната на страната или могат съществено да затруднят или да нарушат нормалното изпълнение на нормативно установени дейности на възложителя.
    2. В случай, че страната която е следвало да изпълни свое задължение по договора е била в забава, тя не може да се позовава на обстоятелствата по **чл. 12** от настоящия договор.
    3. Страната, засегната от обстоятелствата по **чл. 12** от настоящия договор, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено и/или по e-mail другата страна в 24-часов срок от настъпването на обстоятелствата. При неуведомяване в срок се дължи обезщетение за настъпилите от това вреди.
    4. Страните се освобождават от отговорност за неизпълнение на задълженията си по договора, ако причините са предизвикани от обстоятелствата по **чл. 12** от настоящия договор и позоваващата се на тях страна е направила необходимото, за да уведоми другата страна за невъзможността да изпълни задължението си. Причината за обстоятелствата се доказва с официален документ.
    5. Никоя от страните не може да се позовава на обстоятелствата по **чл. 12** от настоящия договор, ако е била в забава и не е информирала другата страна за възникването им.
    6. Не може да се позовава на обстоятелствата по **чл. 12** от настоящия договор онази страна, чиято небрежност или умишлени действия или бездействия са довели до невъзможност за изпълнение на договора.
    7. Докато траят обстоятелствата по **чл. 12** от настоящия договор, изпълнението на договора и насрещните задълженията свързани с него се спира.
30. ПРЕДАВАНЕ И ПРИЕМАНЕ ЗА ИЗПЪЛНЕНИЕТО
    1. Приемането на доставката, предмет на настоящия договор, се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица на адрес: гр. Пещера, ремонтна база на общинско предприятие „Чистота и поддържане на общинската инфраструктура“, ул. „Димитър Горов” №16.
    2. Приемането и предаването на извършените дейности по настоящия договор се удостоверява с подписване от лицата по **чл. 19** на Протокол, без забележки, съдържащ пълно описание на вида, количеството, техническите параметри и характеристики на доставеното превозно средство.
31. НЕУСТОЙКИ
    1. **ал.1** При неспазване срока за изпълнение на доставките, предмет на договора, по вина на Изпълнителя, той дължи на Възложителя, неустойка в размер на 0,10% /нула цяло и десет процента/ от цената посочена в **чл. 4, ал. 1** от настоящия договор за всеки просрочен ден, но не повече от 10% (десет процента) от цената посочена в **чл. 4, ал. 1** от настоящия договор.
       1. При неспазване изискванията за предоставяне на доставките по настоящия договор от страна на ИЗПЪЛНИТЕЛЯ, съгласно настоящия договор, или неизпълнение на други договорени дейности в установения по договора срок, Изпълнителя дължи на ВЪЗЛОЖИТЕЛЯ неустойка в размер на 0,10% (нула цяло и десет процента) за всеки просрочен ден, но не повече от 10 % (десет процента) от цената посочена в **чл. 4, ал. 1** от настоящия договор.
       2. При виновно неизпълнение на договорно задължение извън случаите по **ал. 1** и **ал. 2**, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 2% (два процента) от цената посочена в **чл. 4, ал. 1** от настоящия договор.
       3. ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ от дължимите плащания.
    2. Изплащането на неустойки и обезщетения по този договор не лишава изправната страна по него от правото да търси обезщетение за претърпени вреди по общия ред.
32. ПРЕКРАТЯВАНЕ НА ДОГОВОРА.
    1. **ал.1** Настоящият договор се прекратява:
33. С изтичане срока за изпълнение по **чл. 7, ал. 1, т. 1** от договора или достигане на сумата по **чл. 4, ал. 1** от договора, което от двете обстоятелства настъпи по- рано;
34. По взаимно съгласие между страните, изразено в писмена форма;
35. При виновно неизпълнение на задълженията на една от страните по договора – с 10 – дневно (десетдневно) писмено предизвестие от изправната до неизправната страна;
36. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;
    * 1. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:
         1. забави изпълнението на някое от задълженията си по договора с повече от 10 (десет) работни дни;
         2. не изпълни точно някое от задълженията си по договора;
         3. бъде обявен в несъстоятелност или когато е в производство по несъстоятелност, без дължими неустойки и обезщетения и без необходимост от или ликвидация.
         4. използва подизпълнител, без да е декларирал това в офертата си;
      2. ВЪЗЛОЖИТЕЛЯТ може да прекрати договора едностранно с предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
37. ЗАКЛЮЧИТЕЛНИ РАЗПОРЕДБИ
    1. Изменение на настоящия договор за обществена поръчка се допуска по изключение, при условията на **чл. 116, ал. 1 от Закона за обществените поръчки**.
    2. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна, както следва:
38. ВЪЗЛОЖИТЕЛ: ОБЩИНА ПЕЩЕРА
    1. Адрес: гр. Пещера, ул. „Дойранска епопея” №17, тел.: 0350 6 22 03,

e-mail: [mayor@peshtera.bg](mailto:mayor@peshtera.bg)

* 1. Лице, отговорно за контрола и приемането на изпълнените дейности е лицето отговорно за изпълнение на настоящия договор посочено и определено от Възложителя - ……………………………………………………………..

1. ИЗПЪЛНИТЕЛ: ………………………..
   1. Адрес: ………………………………
   2. Лице, отговорно за дейностите, тяхното изпълнение, както и подписване на съответния приемо – предавателен протокол/и: ………………………………
   3. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.
   4. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.
   5. За всички неуредени в този договор въпроси се прилагат разпоредбите на действащото законодателство.
   6. **ал.1** Нито една от страните няма право да прехвърля правата и задълженията, произтичащи от този договор, на трета страна, освен в случаите по **чл. 116, ал. 1, т. 4 от ЗОП**.
      1. При преобразуване на Изпълнителя в съответствие със законодателството на държавата, в която е установен, Възложителят сключва договор за продължаване на договора за обществена поръчка с правоприемник. Договор за продължаване на договора за обществена поръчка се сключва само с правоприемник, за когото не са налице обстоятелствата по **чл. 54 от ЗОП** и изискванията относно критериите за подбор. С договора с правоприемника не може да се правят промени в договора за обществената поръчка. Когато при преобразуването дружеството на първоначалния изпълнител не се прекратява, то отговаря солидарно с новия изпълнител - правоприемник.
      2. При преобразуване на Изпълнителя, ако правоприемникът не отговаря на условията по **чл. 29, ал. 2, изречение второ** от настоящия договор,договорът за обществената поръчка се прекратява по право, като Изпълнителят, съответно правоприемникът дължи обезщетение по общия исков ред.
2. ПРИЛОЖЕНИЯ:
   1. **ал.1** Настоящият договор се състави и подписа в четири еднообразни екземпляра − три за **Възложителя** и един за **Изпълнителя** и съдържа следните документи (приложения), неразделна част от договора, а именно:
      * 1. Технически спецификации
        2. Техническо предложение за изпълнение на поръчката
        3. Ценово предложение
        4. Други документи ............................................

|  |  |  |
| --- | --- | --- |
| **ВЪЗЛОЖИТЕЛ: ОБЩИНА ПЕЩЕРА**  **НИКОЛАЙ ЗАЙЧЕВ** ………………..  *Кмет на община Пещера*  **КРЪСТИНА АНДРЕЕВА** ………….  *Директор на дирекция „ФСД“* |  | **ИЗПЪЛНИТЕЛ:** …………………………………..  ……………………………….. ……………………..  *Управител на ………………………………………………* |